Кубак Беларусі па футболе 2021—2022 гадоў

**Кубак Беларусі па футболе ў сэзоне 2021—2022 гадоў** — 31-ы сэзон беларускага футбольнага турніру сярод прафэсійных беларускіх клюбаў, а таксама камандаў калектываў фізычнай культуры. У адрозьненьне ад чэмпіянату ладзіцца паводле схемы восень—вясна. Дзякуючы пашырэньню Другой лігі, таксама пашырылася колькасьць удзельнікаў кубка амаль удвая. Такім чынам, у параўнаньні з розыгрышам 2020—2021 гадоў дадаўся дадатковы папярэдні раўнд.

Турнір пачаўся ў траўні 2021 году і цягнуўся да канца траўня 2022 году. Фінальны матч быў згуляны на сталічным стадыёне «Дынама», на якім «Гомель» выгуляў барысаўскі БАТЭ зь лікам 2:1. Гамельчукі, такім чынам, здабылі свой трэці кубак у гісторыі, дзякуючы чаму атрымалі права ўзяць удзел у 2-м кваліфікацыйным раўндзе Лігу канфэрэнцыяў УЭФА 2022—2023 гадоў.

## Каляндар

## Папярэдні раўнд
Лёсаваньне папярэдняга раўнду (1/128 фіналу) адбылося 28 красавіка 2021 году.

На гэтай стадыі ўзялі ўдзел 70 клюбаў:
* 1 удзельнік рэгіянальных кубкаў (КФК);
* 69 клубаў Другой лігі (Д3).

Матчы былі згуляныя 8 і 9 траўня 2021 году.

## 1-ы кваліфікацыйны раўнд
Лёсаваньне першага кваліфікацыйнага раўнду (1/64 фіналу) адбылося 12 траўня 2021 году.

На гэтай стадыі ўзялі ўдзел 40 клюбаў:
* 35 пераможцаў папярэдняга раўнду;
* 5 клюбаў Другой лігі (Д3)

Матчы былі згуляныя 22 і 23 траўня 2021 году.

## 2-і кваліфікацыйны раўнд
Лёсаваньне другога кваліфікацыйнага раўнду (1/32 фіналу) адбылося 24 траўня 2021 году.

На гэтай стадыі ўзялі ўдзел 30 клюбаў:
* 20 пераможцаў 1-га раўнду;
* 10 клюбаў Першай лігі (Д2), акрамя петрыкаўскага «Шахцёра», які як фарм-клюб ня мае права браць удзелу ў кубку, і «Крумкачоў», якія адразу трапілі ў наступны раўнд дзякуючы таму, што на момант лёсаваньня трымалі першае месца ў дывізіёне.

Матчы былі згуляныя 29 і 30 траўня 2021 году. Толькі адзін матч быў перанесены на 16 чэрвеня.

## 1/16 фіналу
Лёсаваньне 1/16 фіналу адбылося 1 чэрвеня 2021 году.

На гэтай стадыі ўзялі ўдзел 32 клюбы:
* 15 пераможцаў 1/32 фіналу;
* 1 клюб Першай лігі (Д2), якім сталі «Крумкачы», бо на час лёсаваньня 2-га кваліфікацыйнага раўнду гэтая каманда трымала першы радок табліцы Першай лігі;
* Усе 16 клюбаў Найвышэйшай лігі (Д1).

Клюбы Найвышэйшай лігі супрацьстаялі клюбам зь ніжэйшых ліг. Матчы былі згуляныя 22 і 23 чэрвеня 2021 году, але асобныя матчы былі перанесеныя на пазьнейшы час.

## 1/8 фіналу
Лёсаваньне 1/8 фіналу адбылося 13 ліпеня 2021 году.

Матчы былі згуляныя з 7 па 9 жніўня 2021 году.

## Чвэрцьфіналы
Лёсаваньне чвэрцьфіналу адбылося 13 жніўня 2021 году.

Калі магілёўскае «Дняпро» было прадстаўніком Першай лігі на папярэдніх этапах кубка, з пачаткам 2022 году каманда павысілася ў Найвышэйшую лігу, прадстаўляючы ў розыгрышы першы дывізіён. На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя з 6 па 9 сакавіка 2022 году, а матчы ў адказ адбыліся 12 і 13 сакавіка 2022 году.

## Паўфіналы
Лёсаваньне паўфіналу адбылося 14 сакавіка 2022 году.

На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя 6 і 7 красавіка 2022 году, а матчы ў адказ адбыліся 27 красавіка 2022 году.

## Фінал
Фінальны матч быў згуляны 21 траўня 2022 году на менскім стадыёне «Дынама».

## Крыніцы

## Вонкавыя спасылкі
* Кубак Беларусі на Беларускай фэдэрацыі футболу

Катэгорыя:Кубак Беларусі